คาราบาว

คาราบาว (Carabao) เป็นวงดนตรีเจ้าของบทเพลงเพื่อชีวิตระดับตำนานที่มีชื่อเสียงโด่งดังและเป็นอมตะตลอดกาลของประเทศไทย โดยมี ยืนยง โอภากุล (แอ๊ด) เป็นหัวหน้าวง
== ประวัติ ==
=== ก่อตั้ง ===

วงคาราบาวเกิดจากการก่อตั้งโดยนักเรียนไทยที่กำลังศึกษาอยู่ที่สถาบันเทคโนโลยีมาปัว กรุงมะนิลาประเทศฟิลิปปินส์ 3 คน คือแอ๊ด - ยืนยง โอภากุล , เขียว - กีรติ พรหมสาขา ณ สกลนคร และ ไข่ - สานิตย์ ลิ่มศิลา ขึ้นที่นั่น ในปี พ.ศ. 2523 โดยคำว่า คาราบาว เป็นภาษาตากาล็อก คือภาษาพื้นเมืองของฟิลิปปินส์ แปลว่า ควาย หรือคนใช้แรงงาน ซึ่งทางฟิลิปปินส์ถือเป็นสัญลักษณ์ของชนชั้นเกษตร โดยหมายจะเป็นวงดนตรีที่มีเนื้อหาเพื่อชีวิต
แอ๊ดได้มีโอกาสฟังเพลงของ เลด เซพเพลิน , จอห์น เดนเวอร์ , ดิ อีเกิ้ลส์ และ ปีเตอร์ แฟลมตัน จากแผ่นเสียงที่ไข่ได้สะสมไว้เป็นจำนวนมาก ต่อมาทั้ง 3 คนจึงร่วมกันตั้งวงดนตรีขึ้นมา โดยใช้ชื่อว่า คาราบาว เพื่อใช้ในการประกวดดนตรี แสดงบนเวทีในงานของมหาวิทยาลัย โดยเล่นดนตรีแนวโฟล์คในเนื้อหาที่สะท้อนสภาพปัญหาและความเป็นจริงของสังคม
เมื่อกลับมาเมืองไทย แอ๊ดและเขียวได้ร่วมกันเล่นดนตรีในเวลากลางคืน โดยกลางวันแอ๊ดทำงานอยู่ที่การเคหะแห่งชาติ ขณะที่เขียวทำให้กับบริษัทฟิลิปปินส์ที่มาเปิดในประเทศไทย ส่วนไข่ก็ขอลาออกจากวงและแยกตัวออกไปทำงานรับเหมาก่อสร้างอยู่ที่ภาคใต้ ทั้งคู่ออกอัลบั้มชุดแรกของวง ในชื่อ ขี้เมา เมื่อปี พ.ศ. 2524 และแอ๊ดก็ได้ติดต่อวงโฮป ให้มาช่วยโปรดิวซ์และเล่นดนตรีในห้องอัดให้ในอัลบั้มชุดนี้ และทำให้คาราบาวพอเป็นที่รู้จักบ้างในอัลบั้มนี้ แต่ไม่ประสบความสำเร็จมากนัก
ต่อมาในปี พ.ศ. 2525 ได้มีสมาชิกในวงเพิ่มขึ้นมาอีก 1 คน คือ เล็ก - ปรีชา ชนะภัย จากวงเพรสซิเดนท์ (โดยเล็กเป็นเพื่อนร่วมโรงเรียนอุเทนถวายกับแอ็ด) และได้ออกอัลบั้มชุดที่ 2 ในชื่อชุด แป๊ะขายขวด โดยเล็กได้ชักชวนสมาชิกวงเพรสซิเดนท์บางส่วน รวมทั้ง อ๊อด - เกริกกำพล ประถมปัทมะ มือเบสที่ตอนนั้นยังอยู่ในวงเพรสซิเดนท์ ให้มาเล่นเป็นแบ็คอัพของทั้ง 3 คน แต่ก็ยังไม่ประสบความสำเร็จอีกครั้ง
=== รุ่งเรือง ===
วงคาราบาว เริ่มเป็นที่รู้จักมากขึ้นในอัลบั้มชุดที่ 3 ในปี พ.ศ. 2526 จากอัลบั้มชุด วณิพก กับสังกัดอโซน่า ด้วยเพลงชื่อเดียวกับอัลบั้ม โดยมีทีมแบ็คอัพชุดเดิม คือสมาชิกกวงเพรสซิเดนท์ บางส่วน และได้หมู - พงษ์เทพ กระโดนชำนาญ เข้ามาร่วมเล่นเครื่องเคาะ, เพอร์คัสชั่นให้ด้วย(และร่วมออกทัวร์คอนเสิร์ตด้วยกัน) บทเพลงจากอัลบั้มนี้มีเนื้อหาที่แปลกแผกไปจากเพลงในยุคนั้น ๆ และดนตรีที่เป็นท่วงทำนองแบบไทย ๆ ผสมกับดนตรีตะวันตก มีจังหวะที่สนุกสนาน ชวนให้รู้สึกคึกคัก เต้นรำได้ จึงสามารถแทรกตัวเองเข้าไปอยู่ในดิสโก้เธคได้เป็นเพลงแรกของไทย และหลังจากอัลบั้มชุดนี้ประสบความสำเร็จ ทำให้แฟนเพลงหลายๆคนต้องไปหาซื้ออัลบั้มชุดแรกและชุดที่สองมาฟัง ทำให้สองชุดแรกขาดตลาดและเป็นชุดที่หายากมากในเวลานั้น ต่อมาในปลายปีเดียวกัน คาราบาวก็ได้ออกอัลบั้มชุดที่ 4 คือ ท.ทหารอดทน ซึ่งได้ เป้า - อำนาจ ลูกจันทร์,เทียรี่ เมฆวัฒนา, อ.ธนิสร์ ศรีกลิ่นดี และ รัช - ไพรัช เพิ่มฉลาด เข้ามาเป็นวงแบ็คอัพ แต่แอ๊ดกลับมีปัญหากับสังกัดอโซน่าในการทำเพลง เนื่องจากอโซน่าไม่อนุญาตให้วงคาราบาวไปอัดเสียงที่ห้องบันทึกเสียงศรีสยาม และให้ใช้ห้องอัดของอโซน่าทั้งที่แอ๊ดรู้ว่าเครื่องมือไม่ทันสมัย รวมทั้งเป็นอัลบั้มแรกของทางวงที่ถูก คณะกรรมการบริหารวิทยุกระจายเสียงและวิทยุโทรทัศน์ (กบว.) สั่งห้ามนำไปเผยแพร่ออกอากาศตามสื่อต่าง ๆ คือเพลง ท.ทหารอดทน และ ทินเนอร์ แต่ถึงกระนั้น ก็ยังประสบความสำเร็จทางด้านยอดขายอย่างมาก
ความโด่งดังของอัลบั้ม ท.ทหารอดทน ทำให้วงคาราบาวทั้งวงได้เป็นนักแสดงรับเชิญในภาพยนตร์เรื่อง ปล.ผมรักคุณ รวมทั้งสมาชิกแบ็คอัพ คือ เทียรี่ เมฆวัฒนา และ อ.ธนิสร์ ศรีกลิ่นดี ด้วย พร้อมกับวงเพรสซิเดนท์ อดีตวงดนตรีที่เล็กและอ๊อดเคยอยู่ และด้วยความโด่งดังของวงคาราบาวนั้น ได้ทำให้เล็กได้รับบทเป็นพระเอกในภาพยนตร์เรื่อง หยุดหัวใจไว้ที่รัก ในปี พ.ศ. 2527
คาราบาวประสบความสำเร็จมากที่สุดในปลายปี พ.ศ. 2527 เมื่อได้ออกอัลบั้มชุดที่ 5 เมด อิน ไทยแลนด์ เป็นอัลบั้มชุดที่ 5 ซึ่งทำยอดขายได้ถึง 5,000,000 ตลับ  ซึ่งเป็นสถิติยอดจำหน่ายอัลบั้มเพลงของศิลปินไทยที่สูงที่สุดของไทยที่ขณะนั้นยังไม่มีใครทำลายได้ และเมื่อคาราบาวจัดคอนเสิร์ตใหญ่ครั้งแรก คือ คอนเสิร์ตทำโดยคนไทย ที่เวโลโดรม หัวหมาก ในวันที่ 9 กุมภาพันธ์ พ.ศ. 2528 ก็มียอดผู้ชมถึง 60,000 คน แต่นั่นกลับทำให้เกิดเหตุสุดวิสัยคือผู้ชมขึ้นไปชมคอนเสิร์ตบนอัฒจันทร์ที่เลิกใช้งานแล้ว และมีผู้ชมตีกันกลางคอนเสิร์ต จนกลายเป็นนิยามว่า คาราบาวเล่นที่ไหนก็มีแต่คนตีกัน แอ๊ดได้เตือนเรื่องความปลอดภัยของอัฒจันทร์เป็นระยะๆ ในที่สุดก่อนจบการแสดงครึ่งชั่วโมง และเหลือเพลงที่ยังไม่ได้แสดงอีก 3-4 เพลง เจ้าหน้าที่ตำรวจเกรงว่าอัฒจันทร์จะถล่มลงมาทับผู้ชมจนอาจจะทำให้มีผู้บาดเจ็บจำนวนมาก จึงสั่งยุติการแสดง แอ๊ดจึงประกาศยุติคอนเสิร์ตโดยทันที และเพลงสุดท้ายที่แอ๊ดร้อง คือ รอยไถแปร เพื่อเป็นการปลอบใจและส่งผู้ชมให้ค่อย ๆ ทยอยกลับบ้าน

สมาชิกในวงคาราบาวในยุคนั้นเรียกว่า ยุคคลาสสิก มีสมาชิกในวงทั้งหมด 7 คน ประกอบไปด้วย
ยืนยง โอภากุล (แอ๊ด) : หัวหน้าวง, ร้องนำ, กีตาร์, แต่งคำร้องและทำนอง
ปรีชา ชนะภัย (เล็ก) : กีต้าร์, แบนโจ, ร้องนำ, แต่งคำร้องและทำนอง
 สุทธิยงค์ เมฆวัฒนา (เทียรี่) : กีต้าร์, ร้องนำ, ร้องประสาน, แต่งทำนอง
กีรติ พรหมสาขา ณ สกลนคร (เขียว) : กีตาร์,เบส, ร้องนำบางส่วน, ประสานเสียง, คีย์บอร์ด, ควบคุมการผลิต, เพอร์คัสชั่น
เกริกกำพล ประถมปัทมะ (อ๊อด) : เบส, ร้องนำบางส่วน
ธนิสร์ ศรีกลิ่นดี (เล็ก , ธนิสร์) : คีย์บอร์ด, ขลุ่ย, ฟลุต , แซ็กโซโฟน , ประสานเสียง , ร้องนำบางส่วน
อำนาจ ลูกจันทร์ (เป้า) : กลอง , เพอร์คัสชั่น
ระหว่างปี พ.ศ. 2527 - พ.ศ. 2533 เรียกได้ว่าเป็นปีทองของวงคาราบาว โดยมีแอ๊ดเป็นผู้นำ โดยออกอัลบั้มออกมาทั้งหมด 5 ชุด ทุกชุดประสบความสำเร็จทั้งหมด ได้เล่นคอนเสิร์ตที่สหรัฐอเมริกา และในทวีปยุโรปหลายครั้ง รวมทั้งปี พ.ศ. 2528 วงคาราบาวได้แสดงภาพยนตร์เรื่องเสียงเพลงแห่งเสรีภาพร่วมกันทั้งวง และมีหลายเพลงของวงดนตรีคาราบาวที่ฮิตและติดอยู่ในความทรงจำของแฟน ๆ คาราบาวจนถึงปัจจุบัน เช่น เมด อิน ไทยแลนด์ , มหาลัย , เรฟูจี , บัวลอย (ถึกควายทุย ภาค 5) , คนจนผู้ยิ่งใหญ่ , ซาอุดรฯ , เจ้าตาก , เวลคัม ทู ไทยแลนด์ , กระถางดอกไม้ให้คุณ , คนหนังเหนียว , บาปบริสุทธิ์ , แม่สาย , ทับหลัง , รักทรหด เป็นต้น อีกทั้งได้สร้างปรากฏการณ์ใหม่ให้กับวงการเพลงไทยในด้านต่าง ๆ เช่นดังนี้
วงคาราบาวเป็นศิลปินกลุ่มแรกของไทยที่มีโฆษณาลงในปกอัลบั้มและได้รับการสนับสนุนจากภาคธุรกิจและองค์กรต่าง ๆ ในสังคม เช่นเครื่องดื่มโค้ก
คอนเสิร์ตใหญ่ครั้งแรกของวง ทำโดยคนไทย ในปี พ.ศ. 2528 นับเป็นคอนเสิร์ตขนาดใหญ่ครั้งแรกของไทย และ เป็นครั้งแรกที่มีการแสดงดนตรีในเวทีกลางแจ้ง
อัลบั้ม เมด อิน ไทยแลนด์ ที่เป็นประวัติศาสตร์ของวงการเพลงไทย ถึงแม้เพลงนี้จะไม่มีมิวสิกวีดีโอ แต่เมื่อเพลงได้ถูกเผยแพร่ออกไป และ ได้รับความนิยมถึงขีดสุด ทางรัฐบาลในขณะนั้นนำโดย พลเอก เปรม ติณสูลานนท์ เล็งเห็นถึงความสำคัญในเนื้อหาที่รณรงค์ให้คนไทยใช้สินค้าที่ผลิตในประเทศไทย จึงได้จัดทำมิวสิกวีดีโอขึ้นมาต่างหากเพื่อเป็นการประชาสัมพันธ์ให้คนไทยใช้สินค้าที่ผลิตในประเทศ แต่ไม่ได้ส่งเสริมการขายอัลบั้มแต่อย่างใด
แต่เพลงของวงคาราบาวบางเพลง แอ๊ดจะแต่งโดยมีเนื้อหาส่อเสียด จึงมักจะถูกคณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งห้ามนำไปเผยแพร่ออกอากาศอยู่เสมอ ในแต่ละอัลบั้ม เฉพาะในยุคก่อตั้งจนถึงยุคคลาสสิกจะมีเพลง ท.ทหารอดทน, ทินเนอร์ ในอัลบั้ม ท.ทหารอดทน , หำเทียม ในอัลบั้ม เมด อิน ไทยแลนด์ , หำเฮี้ยน ในอัลบั้ม อเมริโกย , วันเด็ก , ผู้ทน , ค.ควาย ค.คน ในอัลบั้ม ประชาธิปไตย และ พระอภัยมุณี ในอัลบั้ม ทับหลัง
=== แยกย้ายและปัจจุบัน ===

ตั้งแต่ปี พ.ศ. 2532 หลังสิ้นสุดการโปรโมทอัลบั้มทับหลัง  สมาชิกวงคาราบาวยุคคลาสสิกก็ได้แยกย้ายกันไป โดยเทียรี่ เมฆวัฒนา , อ.ธนิสร์ ศรีกลิ่นดี และเป้า - อำนาจ ลูกจันทร์ ก็ได้แยกตัวออกจากวง และออกอัลบั้มร่วมกันในชื่อชุด ขอเดี่ยวด้วยคนนะ (ก่อนจะแยกย้ายกันไปทำอัลบั้มเดี่ยวจริง ๆ ของแต่ละคน) ส่วนแอ๊ด - ยืนยง โอภากุล ได้แยกออกไปทำอัลบั้มเดี่ยวในชื่อชุด ทำมือ + ก้นบึ้ง และ โนพลอมแพลม โดยมีอ๊อด - อนุพงษ์ ประถมปัทมะ และ เขียว - กีรติ พรหมสาขา ณ สกลนคร รวมทั้งวงตาวันมาร่วมเล่นแบ็คอัพ และเล็ก - ปรีชา ชนะภัย ได้แยกออกไปทำอัลบั้มเดี่ยวในชื่อชุด ดนตรีที่มีวิญญาณ
และในปี 2533 คาราบาวได้ออกอัลบั้มชุดที่ 10 ห้ามจอดควาย โดยชุดนี้มีสมาชิกเหลือเพียง 4 คนคือ แอ็ด, เล็ก, เขียว และ อ๊อด และได้วงตาวันมาร่วมเป็นโปรดิวเซอร์-นักดนตรีห้องอัดเสียง และร่วมเล่นแบ็คอัพให้ด้วย (สมาชิกวงตาวัน : ปุ้ม - พงษ์พรหม สนิทวงศ์ ณ อยุธยา คีย์บอร์ดและร้องประสาน , ต้น - วงศกร รัศมิทัต กลอง , หมู - กิติพันธ์ ปุณกะบุตร กีต้าร์และคีย์บอร์ด , ปริ้นส์ - มรุธา รัตนสัมพันธ์ กีต้าร์ , เพอร์คัสชั่นและคีย์บอร์ด)
และหลังจากทัวร์คอนเสิร์ตอัลบั้มชุดที่ 10 เสร็จสิ้น เขียว - กีรติ พรหมสาขา ณ สกลนคร ก็ลาออกเพื่อไปทำอัลบั้มเดี่ยว และออกอัลบั้มชุดแรกชื่อชุด "ก่อกวน" ส่วนทางวงคาราบาวก็ได้รับสมาชิกเพิ่มเข้ามา มาแทนที่ตำแหน่งที่ออกไปคือ ดุก - ลือชัย งามสม (มือคีย์บอร์ด, ทรัมเป็ท) โก้ - อัทธนันต์ ธนอรุณโรจน์ (มือกลอง) และสมาชิกรับเชิญ น้อย ซานตานอย (คีย์บอร์ด และ แซ็คโซโฟน) ในอัลบั้มชุดที่ 11 วิชาแพะ เมื่อปี พ.ศ. 2534
ในปี พ.ศ. 2535 คาราบาวได้ออกอัลบั้มชุดที่ 12 สัจจะ ๑๐ ประการ หลังจากชุดนี้ เล็ก ได้ขอพักจากวง เพื่อไปทำอัลบั้มเดี่ยว
และในปี พ.ศ. 2536 คาราบาวได้สมาชิกคือ หมี - ขจรศักดิ์ หุตะวัฒนะ (กีตาร์โซโล่) มาร่วมเล่นกีต้าร์ในชุดที่ 13 ช้างไห้ เป็นต้นมา
ในปี พ.ศ.2537 น้อง - ศยาพร สิงห์ทอง (เพอร์คัสชั่น, เบส ในบางเพลง) ได้มาร่วมเล่นกับคาราบาวในชุดที่ 14 รุ่นคนสร้างชาติ และในอัลบั้มชุดที่ 15 แจกกล้วย เมื่อปี พ.ศ. 2538 และในปีเดียวกันนั้น วงคาราบาวมีอายุครบรอบ 15 ปี คาราบาวจึงได้ออกอัลบั้มชุดพิเศษ ซึ่งเป็นการรวมตัวกันอีกครั้งของสมาชิกในยุคคาสสิกทั้ง 7 คน ในชื่อชุด หากหัวใจยังรักควาย โดยออกมาถึง 2 ชุดด้วยกัน และมีการจัดคอนเสิร์ตปิดอัลบั้มคือ คอนเสิร์ตปิดทองหลังพระ ในปี พ.ศ. 2539 แต่หลังจากคอนเสิร์ตนี้ ชื่อเสียงและความนิยมของวงคาราบาวเริ่มซาลง เนื่องจากกระแสดนตรีที่เปลี่ยนไป แต่ทางวงก็ยังคงผลิตผลงานออกมาอยู่อย่างสม่ำเสมอ โดย เล็ก - ปรีชา ชนะภัย, เทียรี่ เมฆวัฒนา ที่แยกตัวออกไปได้กลับมาร่วมวงอีกครั้งตั้งแต่อัลบั้มอเมริกันอันธพาลในปี พ.ศ. 2541 จนถึงปัจจุบัน มีเพลงดังในช่วงซบเซานี้คือเพลง บางระจันวันเพ็ญ ในอัลบั้มชุด เซียมหล่อตือ หมูสยาม และทางวงก็ได้รับสมาชิกใหม่คืออ้วน - ธนะสิทธิ์ พันธุ์พงษ์ไทย ในตำแหน่งมือกลอง , ขลุ่ย และ แซกโซโฟนตั้งแต่อัลบั้มชุด สาวเบียร์ช้าง ในปี พ.ศ. 2544 จนถึงปัจจุบัน
หลังจากนั้นในปี พ.ศ. 2550 ซึ่งเป็นปีที่ทางวงวางจำหน่ายอัลบั้ม ลูกลุงขี้เมา ที่ทางวงจัดทำขึ้นเพื่อฉลองครบรอบ 25 ปี น้อง - ศยาพร สิงห์ทอง ได้ขอลาออกจากวงจากปัญหาเรื่องสุขภาพ จึงทำให้มีสมาชิกเพียง 8 คนจนถึงปัจจุบัน
จนถึงปัจจุบันนี้ คาราบาวมีอัลบั้มทั้งสิ้น 29 ชุด โดยอัลบั้มชุดล่าสุดที่วงคาราบาวออกจำหน่าย คือ 40 ปี ฅนคาราบาว ซึ่งวางจำหน่ายในปี พ.ศ. 2565 ซึ่งไม่นับรวมถึงอัลบั้มพิเศษของทางวงหรือของสมาชิกในวง หรือบทเพลงในโอกาสพิเศษต่าง ๆ ซึ่งถ้าหากนับรวมกันแล้วคงมีไม่ต่ำกว่า 100 ชุด มีเพลงไม่ต่ำกว่า 1,000 เพลง เป็นวงดนตรีที่ได้รับการกล่าวขานมากที่สุดทั้งในวงการดนตรีทั่วไปและวงการเพลงเพื่อชีวิต เป็นที่รู้จักของผู้คนในสังคมทุกเพศ ทุกวัย ไม่จำกัดเฉพาะกลุ่มผู้ฟังเพลง หรือผู้ที่นิยมในเพลงเพื่อชีวิตเท่านั้น จนได้รับการกล่าวขานว่าเป็น ตำนานเพลงเพื่อชีวิต
แต่ในช่วงหลัง เนื่องจากอายุที่มากขึ้นของสมาชิกวงคาราบาว ทำให้การทัวร์คอนเสิร์ตเป็นไปด้วยความยากลำบากมากขึ้น เมื่อวันที่ 10 ตุลาคม พ.ศ. 2566 แอ๊ดจึงได้ประกาศเตรียมยุบวงคาราบาวลงอย่างเป็นทางการ และได้ปล่อยเพลงคาราบาวในโลกของพระเจ้า เป็นการปิดวงอย่างสมบูรณ์ โดยคอนเสิร์ตครั้งสุดท้ายของวงจะจัดขึ้นในวันที่ 1 เมษายน พ.ศ. 2567
== สมาชิก ==

=== สมาชิกปัจจุบัน ===
ยืนยง โอภากุล (แอ๊ด) : หัวหน้าวง , ร้องนำ , กีตาร์ , แต่งเพลงและดนตรี , ประสานเสียง เกิด 9 พฤศจิกายน พ.ศ. 2497
ปรีชา ชนะภัย (เล็ก) : ร้องนำ , กีตาร์ , แบนโจ , ซอ,คีย์บอร์ด,เบส,กลอง, แต่งเพลงและดนตรีบางส่วน , ประสานเสียง เกิด 18 เมษายน พ.ศ. 2498
เทียรี่ เมฆวัฒนา (เทียรี่) : ร้องนำ , กีตาร์ ,เบส, ประสานเสียง, แต่งดนตรีบางส่วน เกิด 23 เมษายน พ.ศ. 2501
เกริกกำพล ประถมปัทมะ (อ๊อด) : เบส , ประสานเสียง , ร้องนำบางส่วน เกิด 14 มิถุนายน พ.ศ. 2494
ลือชัย งามสม (ดุก) : คีย์บอร์ด , ทรัมเป็ท, แอคคอร์เดียน , ร้องนำบางส่วน , ประสานเสียง เกิด 4 พฤษภาคม พ.ศ. 2496
ขจรศักดิ์ หุตะวัฒนะ (หมี) : กีตาร์ , แมนโดลิน , พิณ ,เบส, ประสานเสียง เกิด 23 พฤศจิกายน พ.ศ. 2505
อัทธนันต์ ธนอรุณโรจน์ (โก้) : กลอง, เครื่องเคาะ , เพอร์คัสชั่น เกิด 5 พฤศจิกายน พ.ศ. 2490
ธนะสิทธิ์ พันธุ์พงษ์ไทย (อ้วน) : กลอง , ขลุ่ย , เพอร์คัสชั่น , แซ็กโซโฟน , ประสานเสียง, ร้องนำบางส่วน เกิด 6 พฤศจิกายน พ.ศ. 2516
=== อดีตสมาชิก ===
ไพรัช เพิ่มฉลาด (รัช) : เบส เกิด 25 กุมภาพันธ์ พ.ศ. 2490 (เสียชีวิต)
ธนิสร์ ศรีกลิ่นดี (เล็ก , ธนิสร์) : คีย์บอร์ด , แซกโซโฟน , ขลุ่ย ,ฟลุต, ร้องนำบางส่วน , ร้องประสาน เกิด 23 มกราคม พ.ศ. 2493 (;ร่วมวงในโอกาสครบรอบ 30 ปี คาราบาว)
อำนาจ ลูกจันทร์ (เป้า) : กลอง , เพอร์คัสชั่น,ทรัมเป็ต เกิด 20 มีนาคม พ.ศ. 2490 (เสียชีวิต)
กีรติ พรหมสาขา ณ สกลนคร (เขียว) : กีตาร์ , เบส, ร้องนำ , คีย์บอร์ด , เพอร์คัสชั่น, ประสานเสียง เกิด 25 มกราคม พ.ศ. 2495 (ร่วมทัวร์คอนเสิร์ตในโอกาสครบรอบ 30 ปี)
ศยาพร สิงห์ทอง (น้อง) : เพอร์คัสชั่น เกิด 19 กันยายน พ.ศ. 2506 (เสียชีวิต)
=== เส้นเวลา ===
== ผลงานสตูดิโออัลบั้ม ==
เฉพาะสตูดิโออัลบั้มภาคปกติของวงคาราบาว มีดังนี้
อัลบั้มยุคบุกเบิก (พ.ศ. 2524 - 2526)
ขี้เมา (พ.ศ. 2524)
แป๊ะขายขวด (พ.ศ. 2525)
วณิพก (พ.ศ. 2526)
ท.ทหารอดทน (พ.ศ. 2526)
อัลบั้มยุคคลาสสิค (พ.ศ. 2527 - 2531)
เมด อิน ไทยแลนด์ (พ.ศ. 2527)
อเมริโกย (พ.ศ. 2528)
ประชาธิปไตย (พ.ศ. 2529)
เวลคัม ทู ไทยแลนด์ (พ.ศ. 2530)
ทับหลัง (พ.ศ. 2531)
อัลบั้มยุคหลัง (พ.ศ. 2533 - 2541)
ห้ามจอดควาย (พ.ศ. 2533)
วิชาแพะ (พ.ศ. 2534)
สัจจะ ๑๐ ประการ (พ.ศ. 2535)
ช้างไห้ (พ.ศ. 2536)
รุ่นคนสร้างชาติ (พ.ศ. 2537)
แจกกล้วย (พ.ศ. 2538)
หากหัวใจยังรักควาย (พ.ศ. 2538)
เส้นทางสายปลาแดก (พ.ศ. 2540)
เช' ยังไม่ตาย (พ.ศ. 2540)
อเมริกันอันธพาล (พ.ศ. 2541)
พออยู่พอกิน (พ.ศ. 2541)
อัลบั้มยุคปัจจุบัน (พ.ศ. 2543 - 2565)
เซียมหล่อตือ หมูสยาม (พ.ศ. 2543)
สาวเบียร์ช้าง (พ.ศ. 2544)
นักสู้ผู้ยิ่งใหญ่ (พ.ศ. 2545)
สามัคคีประเทศไทย (พ.ศ. 2548)
ลูกลุงขี้เมา (พ.ศ. 2550)
โฮะ (พ.ศ. 2553)
กำลังใจ คาราบาว 30 ปี (พ.ศ. 2554)
สวัสดีประเทศไทย (พ.ศ. 2556)
40 ปี ฅนคาราบาว (พ.ศ. 2565)
ผลงานอัลบั้มภาคพิเศษ
หนุ่มบาว-สาวปาน (พ.ศ. 2548)
บาว + ปาน รีเทิร์น (พ.ศ. 2552)
มหัศจรรย์กัญชา (พ.ศ. 2562)
== อัลบั้มรวมเพลงและอัลบั้มพิเศษ ==
รวมเพลงคาราบาว (ปกปลาตะเพียน) (พ.ศ. 2529)
รวมสุดยอดบทเพลง ชุด ถึก มึน มัน กินใจ (พ.ศ. 2534)
คิดถึง...คาราบาว โดย Coco Jazz (พ.ศ. 2536)
คอรัส เพื่อชีวิต 1 (พ.ศ. 2538)
3 ช่ากว่ากันเยอะ (พ.ศ. 2539)
คอรัส เพื่อชีวิต 2 รักคุณเท่าฟ้า (พ.ศ. 2540)
มิตรภาพไร้พรมแดน (พ.ศ. 2541)
SANTANA กีตาร์แกล้มเหล้า (พ.ศ. 2541)
เท้าติดไฟ (พ.ศ. 2542)
Blues (พ.ศ. 2542)
จานร้อน (พ.ศ. 2542)
คนละช่า 3 คนสามช่า (พ.ศ. 2543)
ตำนานคน ตำนานควาย (พ.ศ. 2543)
รวมฮิต คาราบาว ควายทอง 1-2 (พ.ศ. 2543)
Ezy Ezy Carabao โดย อ้อม จาริยา ฉัตรสุวรรณ (พ.ศ. 2543)
ควายตกมัน (พ.ศ. 2543)
ร็อกระบือ (พ.ศ. 2543)
รักแบบบาว (พ.ศ. 2544)
ซุปเปอร์ 3 ช่า (พ.ศ. 2544)
Carabao On Films (พ.ศ. 2544)
3 ช่า คาราบาว (พ.ศ. 2544)
กีตาร์บรรเลง (พ.ศ. 2544)
ห้ามออกอากาศ (พ.ศ. 2545)
3 ช่า บาว บาว (พ.ศ. 2545)
THE BEST OF CARABAO (พ.ศ. 2546)
เมด อิน ไทยแลนด์ ภาค 2546 สังคายนา (พ.ศ. 2547)
ขุนศึก (พ.ศ. 2547)
โฟล์ค'บาว (พ.ศ. 2547)
รวมสุดยอด ค. เพื่อชีวิต (พ.ศ. 2548)
บาวโบราณ ดีด + สี + ตี + เป่า (พ.ศ. 2548)
ผู้ชนะสิบทิศ (พ.ศ. 2549)
ตำนานรักทรหด (พ.ศ. 2549)
รวมฮิต คาราบาว ควายทอง 3 (พ.ศ. 2549)
มนต์เพลงคาราบาว (พ.ศ. 2550)
คาราบาว Hip Hop & Dance (พ.ศ. 2552)
คาราบาว 3 ช่า รอบนี้ผีบ้า รอบหน้าผีบอก (พ.ศ. 2552)
ควายทอง (พ.ศ. 2552)
คอรัสเพื่อชีวิต (พ.ศ. 2553)
Carabao Dance (พ.ศ. 2553)
คาราบาว ซุปเปอร์ฮิต (พ.ศ. 2553)
3 ช่า New Year Party (พ.ศ. 2554)
ตัวตน..คนเพื่อชีวิต (พ.ศ. 2554)
30 ปี คาราบาว (พ.ศ. 2554)
ควาย In Love (พ.ศ. 2556)
ควายใบ้ (พ.ศ. 2556)
ควายสอนคน (พ.ศ. 2556)
ซูเปอร์ 3 ช่า non-stop (พ.ศ. 2557)
ดีที่สุด คาราบาว (พ.ศ. 2557)
ฮิตคาราบาว (พ.ศ. 2557)
มัน คาราบาว (พ.ศ. 2558)
กินใจ คาราบาว (พ.ศ. 2558)
คาราบาว เพื่อชีวิตฮิตที่สุด (พ.ศ. 2558)
แทนคุณแผ่นดินพ่อ (พ.ศ. 2560)
ตำนานควาย (พ.ศ. 2560)
== อัลบั้มร่วมกับศิลปินคนอื่น ==
เราคนไทย (พ.ศ. 2534)
ผูกพัน (พ.ศ. 2536) - จัดทำขึ้นเพื่อช่วยเหลือเด็กด้อยโอกาส
ประวัติศาสตร์ - 12 ขุนพล ฅ. เพื่อชีวิต (พ.ศ. 2546)
ซับน้ำตาอันดามัน (พ.ศ. 2548) - จัดทำขึ้นเพื่อช่วยเหลือผู้ประสบภัยพิบัติคลื่นยักษ์ สึนามิ 6 จังหวัดภาคใต้
ประเทศไทย 2549 (พ.ศ. 2549)
เรื่องเล่า นี่แหละทางรอด โดย สัญญลักษณ์ เทียมถนอน (พ.ศ. 2553) - จัดทำโดย บริษัท ปตท. จำกัด
หนึ่งก้าว ๖๐ เพื่อนพ้องร้องเพลงพงษ์เทพ (พ.ศ. 2557)
20 ปี โลโซ เราและนาย (พ.ศ. 2559)
== อัลบั้มรวมเพลงร่วมกับศิลปินคนอื่น ==
เพลงสร้างสรรค์ ยอดฮิต (พ.ศ. 2526)
รวมศิลปินดัง จาก EMI (พ.ศ. 2531)
Warner Music Asia Pacific Midem Asia 95 (พ.ศ. 2538)
Ear On The World - WMI Holiday Sampler 1995 (พ.ศ. 2538)
Onpa The Largest Music Distributor In Thailand Presents Thailand's Leading And Most Innovative Labels (พ.ศ. 2538)
12 ชีวิต หัวใจสัมพันธ์ (พ.ศ. 2540)
12 คน 12 แบบ ทั้งแสบทั้งคัน (พ.ศ. 2541)
13 ชีวัน มันกว่ากันเยอะ (พ.ศ. 2541)
เหมันต์สะออน (พ.ศ. 2541)
ทั้งรักทั้งชัง (พ.ศ. 2542)
เพื่อรักเพื่อชีวิต (พ.ศ. 2545)
เพื่อชีวิตท็อปดาวน์โหลด (พ.ศ. 2546)
รวมบทเพลง ตะวันแดง 2003 (พ.ศ. 2546)
รวมฮิต ค.เพื่อชีวิต ตะวันแดง 2003 (พ.ศ. 2546)
3 ช่าแดนซ์ (พ.ศ. 2549)
รวมฮิตหัวกะทิ (พ.ศ. 2549)
เพื่อชีวิต ฮิต ฮิต แบบ 3 ช่า (พ.ศ. 2550)
หัวใจติดดิน (พ.ศ. 2550)
3 ช่า ราชันย์ นันสต็อป (พ.ศ. 2551)
คนเพื่อชีวิต (พ.ศ. 2551)
เพลงรักเพลงชีวิต (พ.ศ. 2551)
Warner Xampler 48 (พ.ศ. 2552)
เพลงชีวิตกินใจ (พ.ศ. 2553)
สามช่าเพลงชีวิต (พ.ศ. 2553)
Warner Xampler 53 (พ.ศ. 2553)
3 ช่า สามัคคี (พ.ศ. 2553)
ร็อคอกหัก (พ.ศ. 2554)
โจ๊ะเว้ยเฮ้ย! (พ.ศ. 2554)
3 ตำนานเพื่อชีวิต (พ.ศ. 2555)
เพื่อชีวิต ฮิตถล่มทลาย (พ.ศ. 2555)
ติดดินกินใจ (พ.ศ. 2555)
บิ๊กฮิตติดมันส์ (พ.ศ. 2555)
เพื่อรัก เพื่อชีวิต (พ.ศ. 2555)
เพื่อชีวิตฮิตเกินร้อย ชุด 3 (พ.ศ. 2556)
มหกรรม 3 ช่า มาราธอน (พ.ศ. 2556)
ติดดิน 2 สไตล์ ยก 2 (พ.ศ. 2556)
เพื่อชีวิตฮิต 2 สไตล์ (พ.ศ. 2556)
เพื่อรัก เพื่อชีวิต 2 (พ.ศ. 2556)
คู่ฮอตเพลงฮิต (พ.ศ. 2556)
3 ช่า โป๊ง โป๊ง ชึ่ง (พ.ศ. 2556)
ราชันย์ 3 ช่า มหาโจ๊ะ (พ.ศ. 2556)
ติดดินกินใจ 2 (พ.ศ. 2556)
ติดดิน 2 สไตล์ (พ.ศ. 2556)
ขึ้นหิ้ง (พ.ศ. 2557)
เพื่อชีวิต ฮิตซึ้งๆ (พ.ศ. 2557)
ราชา 3 ช่า NON STOP (พ.ศ. 2559)
หรอยจังฮู้ (พ.ศ. 2560)
เพื่อชีวิตฮิตเต็มร้อย (พ.ศ. 2561)
ปรัชญา จิตวิญญาณ ตำนานเพื่อชีวิต (พ.ศ. 2561)
ขั้นเทพ (พ.ศ. 2563)
รักเพื่อชีวิต (พ.ศ. 2563)
== ผลงานร่วมกับศิลปินคนอื่น ==
ชีวิตสัมพันธ์ (พ.ศ. 2530) ร่วมกับ หงา คาราวาน , อัสนี โชติกุล , สุเทพ ถวัลย์วิวัฒนกุล , สีเผือก คนด่านเกวียน , พงษ์เทพ กระโดนชำนาญ , กะท้อน , แหลม มอริสัน , กิตติ กีตาร์ปีน
ขวานไทยใจหนึ่งเดียว (พ.ศ. 2547) ร่วมกับ ทูลกระหม่อมหญิงอุบลรัตนราชกัญญา สิริวัฒนาพรรณวดี , หงา คาราวาน , วิยะดา โกมารกุล ณ นคร , ธนพร แวกประยูร , ศุ บุญเลี้ยง , อ้อย กะท้อน , พงษ์สิทธิ์ คำภีร์ , อัสนี โชติกุล , ทาทา ยัง , ธนชัย อุชชิน , ปาล์มมี่ , ไมค์ ภิรมย์พร , จินตหรา พูนลาภ , ใหม่ เจริญปุระ , น้อย วงพรู , สุรสีห์ อิทธิกุล , พงษ์เทพ กระโดนชำนาญ , ปฐมพงศ์ สมบัติพิบูลย์ , เสก โลโซ , สุนารี ราชสีมา , โจนัส แอนเดอร์สัน , ธงไชย แมคอินไตย์ , อานนท์ สายแสงจันทร์ , นูโว , พันกร บุณยะจินดา , พลพล พลกองเส็ง , นภ พรชำนิ , อารี ประธาน , ไท ธนาวุฒิ , สบชัย ไกรยูรเสน , กล้วย เชิญยิ้ม , อำพล ลำพูน , เศรษฐา ศิระฉายา , หฤทัย ม่วงบุญศรี , นครินทร์ กิ่งศักดิ์ , เรืองศักดิ์ ลอยชูศักดิ์ ,  วินัย พันธุรักษ์ , ปรีติ บารมีอนันต์ , ลานนา คัมมินส์ , เอกชัย ศรีวิชัย , ต้อย หมวกแดง , ศิรศักดิ์ อิทธิพลพานิชย์ , มงคล อุทก - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
น้ำคือชีวิต (พ.ศ. 2549) ร่วมกับ เฉลียง , โมเดิร์นด็อก
คนไทยรักกัน (พ.ศ. 2551) ร่วมกับ ไอน้ำ , ศรราม เทพพิทักษ์ , วิด ไฮเปอร์ , ปฐมพงศ์ สมบัติพิบูลย์ , ศร รักปักอก , ปาน ธนพร , หลวงไก่ , หนู มิเตอร์ , ต้อย หมวกแดง , โปงลางสะออน , เจมส์ เรืองศักดิ์ - เพื่อความสามัคคี
== คอนเสิร์ตครั้งใหญ่ ==
== ผลงานเพลงที่กล่าวถึงศิลปินท่านอื่น ๆ ==
เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ คาราบาว เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")
เพลง จากใจ ร้องโดย โฮป (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ คาราบาว และบรรจุอยู่ในอัลบั้ม "จากวันนั้นถึงวันนี้")
== ผลงานภาพยนตร์ ละคร สารคดี และรายการ ==
สวรรค์บ้านนา (พ.ศ. 2526) รับบท คาราบาว - รับเชิญ
ป.ล.ผมรักคุณ (พ.ศ. 2527) รับบท คาราบาว - รับเชิญ (ในภาพยนตร์เรื่องนี้ อนุพงษ์ ประถมปัทมะ (อ๊อด) ยังแสดงร่วมกับเพรสซิเด้นท์อยู่ ยังไม่เข้าวงคาราบาวอย่างเต็มตัว)
หยุดหัวใจไว้ที่รัก (พ.ศ. 2527) - เฉพาะเล็กภาพยนตร์เรื่องแรก
เสียงเพลงแห่งเสรีภาพ (พ.ศ. 2528) รับบท คาราบาว - ภาพยนตร์เรื่องแรกและเรื่องเดียวของวงคาราบาวที่ได้แสดงทั้งวงแบบเต็มเรื่อง
ระเบิดเถิดเทิง ยุควาไรตี้โชว์ ช่อง 5 (พ.ศ. 2539)
ลูกผู้ชายหัวใจเพชร ช่อง 7 (พ.ศ. 2545) - เฉพาะแอ๊ด เทียรี่
กษัตริยา ททบ. 5 (พ.ศ. 2546) - เฉพาะแอ๊ด เทียรี่ อ๊อด หมี ดุก
มหาราชกู้แผ่นดิน ททบ. 5 (พ.ศ. 2546) - เฉพาะแอ๊ด เทียรี่
THE JOURNEY PHENOMENON ปรากฏการณ์ 30 ปี คาราบาว : ช่อง โมเดิร์นไนน์ทีวี (6 เมษายน พ.ศ. 2554 - 3 มกราคม พ.ศ. 2555)
ยังบาว (พ.ศ. 2556) - รับเชิญเต็มวงช่วงท้ายเรื่อง
บันทึกไว้ในปฐพี 35 ปี คาราบาว : ช่อง ทรูโฟร์ยู (5 มิถุนายน - 21 สิงหาคม พ.ศ. 2559)
บอดี้การ์ดหน้าหัก (พ.ศ. 2562) - เฉพาะแอ๊ด เล็ก เทียรี่
ชิงร้อยชิงล้าน The Big ช่องเวิร์คพอยท์ (21 ธันวาคม พ.ศ. 2565) - รับเชิญเต็มวง
วิถีดนตรี 4 ทศวรรษ 40 ปี คาราบาว : YouTube Carabao Official (พ.ศ. 2566)
== รางวัล ==
สีสันอะวอร์ดส์ ครั้งที่ 11 ประจำปี พ.ศ. 2541 เพลงในการบันทึกเสียงยอดเยี่ยม จากเพลง ไอ้หนู
สีสันอะวอร์ดส์ ครั้งที่ 11 ประจำปี พ.ศ. 2541 อัลบั้มยอดเยี่ยม, โปรดิวเซอร์ยอดเยี่ยม จากอัลบั้ม ”อเมริกันอันธพาล”
== ผลงานพิธีกร ==
 ออนไลน์ 
พ.ศ. 2564 : ล้อมวงเล่า EP.1 ทางช่อง YouTube : Carabao Official
พ.ศ. 2564 : ล้อมวงเล่า EP.2 ทางช่อง YouTube : Carabao Official
พ.ศ. 2565 : ล้อมวงเล่า EP.3 ทางช่อง YouTube : Carabao Official
== อ้างอิง ==
รายการ แฟนพันธุ์แท้ ตอน คาราบาว ครั้งที่ 1
รายการ แฟนพันธุ์แท้ ตอน คาราบาว ครั้งที่ 2
== แหล่งข้อมูลอื่น ==
แฟนเพจอย่างเป็นทางการของวงคาราบาว
ช่องยูทูบอย่างเป็นทางการของวงคาราบาว
ดนตรีเพื่อชีวิต
กลุ่มดนตรีไทยในยุค 1980
คาราบาว
กลุ่มดนตรีที่ก่อตั้งในปี พ.ศ. 2524
ยูทูบเบอร์ชาวไทย